|  |
| --- |
| UKMERGĖS RAJONO savivaldybėsTARYBA |
|  |
| **SPRENDIMAS** |
| **DĖL ASMENŲ DELEGAVIMO Į VILNIAUS REGIONO PLĖTROS TARYBOS KOLEGIJĄ** |
|  |
| 2020 m. rugsėjo d. Nr. |
| Ukmergė |
|  |
|  |

Vadovaudamasi Lietuvos Respublikos regioninės plėtros įstatymo 17 straipsnio 7 dalimi ir 22 straipsniu, Ukmergės rajono savivaldybės taryba n u s p r e n d ž i a:

Deleguoti į Vilniaus regiono plėtros tarybos kolegiją Ukmergės rajono savivaldybės tarybos narius Rolandą Janicką (savivaldybės merą), Agnę Balčiūnienę (mero pavaduotoją) ir Valdą Mikalajūną.

Savivaldybės meras

Projektą parengė

Sekretoriato vedėja Natalja Miklyčienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

|  |
| --- |
| Forma patvirtinta Ukmergės rajono savivaldybės  administracijos direktoriaus 2017 m. rugsėjo 27 d.  įsakymu Nr. 13-1536  **UKMERGĖS RAJONO SAVIVALDYBĖS TARYBOS SPRENDIMO PROJEKTO**  **„DĖL ASMENŲ DELEGAVIMO Į VILNIAUS REGIONO PLĖTROS TARYBOS KOLEGIJĄ“**  **AIŠKINAMASIS RAŠTAS**  2020 m. rugsėjo 17 d.  Ukmergė |

**Sprendimo projekto rengimo pagrindas:** Lietuvos Respublikos regioninės plėtros įstatymo (toliau – Įstatymas) 17 straipsnio 7 dalis reglamentuoja, kad iki regiono plėtros tarybos įregistravimo Juridinių asmenų registre regiono plėtros tarybos steigėjai, atsižvelgdami į vidaus reikalų ministro patvirtintus pavyzdinius regiono plėtros tarybos nuostatus, parengia regiono plėtros tarybos nuostatų projektą, sušaukia steigiamąjį susirinkimą, kuriame patvirtina regiono plėtros tarybos nuostatus, regiono plėtros tarybos kolegijos (toliau – Kolegija) personalinę sudėtį ir darbo reglamentą, o Kolegija paskiria regiono plėtros tarybos administracijos direktorių.

Įstatymo 22 straipsnis išsamiai reglamentuoja Kolegijos sudarymui keliamus reikalavimus:

„22 straipsnis. Kolegijos sudarymas

1. Kolegija sudaroma iš visų regiono plėtros tarybos steigėjomis (dalyvėmis) esančių savivaldybių merų ir savivaldybių tarybų deleguotų šių savivaldybių tarybų narių (toliau – Kolegijos nariai).

2. Sudarant Kolegiją, turi būti užtikrinama, kad bendras Kolegijos narių skaičius nebūtų didesnis kaip šių dviejų skaičių suma:

1) regiono plėtros tarybos steigėjomis (dalyvėmis) esančių savivaldybių skaičiaus, padauginto iš 2;

2) regiono plėtros tarybos steigėjomis (dalyvėmis) esančių savivaldybių gyventojų skaičiaus, padalinto iš 35 000.

3. Nustatant Kolegijoje savivaldybei atstovaujančių narių skaičių, turi būti užtikrinama, kad:

1) kiekvienai savivaldybei Kolegijoje atstovautų ne mažiau kaip du Kolegijos nariai;

2) kiekvienai savivaldybei atstovaujančių Kolegijos narių skaičius būtų ne mažesnis kaip savivaldybės gyventojų skaičius, padalintas iš 35 000, išskyrus atvejį, kai šis skaičius viršytų 1/3 visų Kolegijos narių;

3) vienai savivaldybei atstovaujančių Kolegijos narių skaičius būtų ne didesnis už 1/3 visų Kolegijos narių;

4) savivaldybei, kurios gyventojų skaičius, padalintas iš 35 000, yra didesnis už 1/3 visų Kolegijos narių, atstovautų 1/3 Kolegijos narių.

4. Atliekant šio straipsnio 2 ir 3 dalyse nurodytus veiksmus, gaunami skaičiai aritmetiškai suapvalinami.

5. Savivaldybės gyventojų skaičius nustatomas pagal kalendorinių metų, einančių prieš kalendorinius metus, kuriais vyko paskutiniai savivaldybių tarybų rinkimai, sausio 1 dienos gyvenamąją vietą deklaravusių asmenų ir neturinčių gyvenamosios vietos asmenų apskaitos duomenis, paskelbtus Lietuvos Respublikos gyventojų registro tvarkytojo interneto svetainėje šio tvarkytojo nuostatuose nustatyta tvarka ir nustatytais terminais.

6. Regiono savivaldybių tarybų į Kolegiją deleguoti atstovai turi būti nepriekaištingos reputacijos.<...>“

**Sprendimo projekto tikslas ir esmė:**

Sprendimo projekte siūloma deleguoti į Vilniaus regiono plėtros tarybos kolegiją (toliau – Kolegija) savivaldybės tarybos narius Rolandą Janicką (savivaldybės merą), Agnę Balčiūnienę (savivaldybės mero pavaduotoją) ir Valdą Mikalajūną.

Vykusiame Vilniaus apskrities savivaldybių merų pasitarime, nuspręsta deleguoti 3 Ukmergės rajono savivaldybės tarybos narius į Kolegiją, atsižvelgiant į tai, kad Ukmergės rajonas pagal gyventojų skaičių apskrityje yra 3 (po Vilniaus miesto ir Vilniaus rajono savivaldybių).

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): –**

**4. Sprendimui įgyvendinti reikalingos lėšos ir galimi finansavimo šaltiniai: –**

**5. Priėmus sprendimą laukiami rezultatai, galimos pasekmės: –**

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): –**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** **–**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: –**

**9. Sekretoriatas priimtą sprendimą pateikia\*:** –

**10. Aiškinamojo rašto priedai: –**

Sekretoriato vedėja Natalja Miklyčienė

\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.